ᱵᱷᱩᱡᱟᱠᱷᱤᱭᱟ ᱯᱤᱨᱚ

ᱵᱷᱩᱡᱟᱠᱷᱤᱭᱟ ᱯᱤᱨᱟ ᱫᱚ ᱵᱟᱞᱮᱥᱚᱨ ᱡᱤᱞᱞᱟ. ᱨᱮ ᱵᱟᱞᱮᱥᱚᱨ ᱵᱟᱡᱟᱨ ᱨᱮ ᱢᱮᱱᱟᱜ ᱢᱤᱫ ᱢᱩᱥᱞᱤᱢ ᱠᱟᱣᱟᱜ ᱟᱥᱛᱷᱟᱱ ᱠᱟᱱᱟ ᱾ ᱱᱚᱶᱟ ᱫᱚ ᱢᱩᱥᱚᱞᱢᱟᱱ ᱠᱚᱣᱟᱜ ᱠᱟᱱ ᱨᱮᱦᱚᱸ ᱦᱤᱱᱫᱤ, ᱠᱷᱨᱤᱥᱴᱤᱭᱟᱱ ᱠᱚ ᱦᱚᱸ ᱦᱤᱡᱩᱜ ᱜᱮᱭᱟ । ᱱᱩᱭ ᱯᱤᱨᱚ ᱨᱮᱭᱟᱜ ᱠᱟᱛᱷᱟ ᱫᱚ ᱟᱭᱤᱱ-ᱤ-ᱟᱠᱵᱚᱨᱤ ᱨᱮ ᱚᱞ ᱠᱟᱱᱟ ।

 ᱱᱟᱜᱟᱢ 
ᱱᱟᱜᱟᱢᱤᱭᱟᱹ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱯᱟᱛᱭᱟᱹᱣ ᱢᱮᱱᱟᱜᱻᱟ ᱡᱮᱢᱚᱱ ᱱᱚᱶᱟ ᱴᱷᱟᱶ ᱫᱚ ᱕᱐᱐-᱖᱐᱐ ᱥᱮᱨᱢᱟ ᱥᱮᱫᱟᱭ ᱨᱮᱭᱟᱜ ᱠᱟᱱᱟ ᱾ ᱦᱚᱡᱽᱨᱚᱛ ᱥᱣᱚᱞᱮᱦᱚ ᱢᱚᱦᱚᱢᱢᱚᱫᱽ ᱧᱩᱛᱩᱢ ᱟᱹᱱᱤᱡ ᱢᱤᱫ ᱢᱤᱥᱞᱤᱢ ᱜᱩᱨᱩ ᱵᱟᱵᱟ ᱫᱷᱚᱨᱚᱢ ᱠᱟᱛᱷᱟ ᱦᱟᱹᱴᱤᱧ ᱞᱟᱹᱜᱤᱱ ᱵᱟᱜᱽᱫᱟᱫᱽ ᱠᱷᱚᱱ ᱵᱷᱟᱨᱚᱛ ᱦᱮᱡ ᱠᱟᱛᱮ ᱵᱟᱞᱮᱥᱚᱨ ᱨᱮᱭᱟᱜ 'ᱥᱩᱱᱦᱚᱴ' ᱨᱮ ᱵᱟᱥᱟ ᱞᱮᱱᱟᱭ ᱾ ᱱᱩᱭ ᱜᱮ ᱵᱟᱵᱟ ᱵᱷᱩᱡᱟᱠᱷᱤᱭᱟ ᱯᱤᱨᱚ ᱠᱚ ᱢᱮᱛᱟᱭ ᱠᱟᱱᱟ ᱾ ᱩᱱ ᱚᱠᱛᱚ ᱫᱚ ᱥᱩᱱᱦᱚᱴ ᱨᱮ ᱮᱠᱷᱮᱱ ᱯᱚᱴᱟᱥ ᱫᱟᱨᱮ ᱟᱨ ᱡᱟᱹᱱᱩᱢ ᱞᱟᱴᱟ ᱠᱟ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱠᱚ ᱩᱱᱤᱫᱚ ᱯᱷᱚᱠᱤᱨ ᱵᱟᱵᱟ ᱦᱚᱸ ᱠᱚ ᱧᱩᱛᱩᱢ ᱞᱮᱫᱮᱭᱟ ᱾ ᱱᱩᱭ ᱵᱟᱵᱟ ᱫᱚ ᱠᱚᱭ ᱠᱟᱛᱮ ᱟᱹᱥᱩᱞ ᱞᱮᱱᱟᱭ ᱾ ᱩᱱ ᱚᱠᱛᱚ ᱨᱮ ᱫᱚ ᱡᱷᱚᱛᱚ ᱦᱚᱲ ᱚᱲᱟᱜ ᱨᱮ ᱡᱚᱢᱟᱜ ᱵᱟᱝ ᱧᱟᱢᱚᱜ ᱨᱮᱦᱚᱸ ᱠᱷᱟᱡᱟᱹᱲᱤ(ᱵᱷᱩᱡᱟ/ଭୁଜା/ମୁଢ଼ି) ᱢᱤᱫ ᱪᱩᱯᱩᱫ ᱠᱚᱭ ᱟᱹᱜᱩᱭ ᱛᱟᱦᱮᱸᱫ ᱾ ᱠᱚᱭ ᱟᱜᱩ ᱠᱷᱟᱹᱡᱟᱹᱲᱤ ᱠᱚ ᱜᱤᱫᱽᱨᱟᱭ ᱦᱟᱹᱴᱤᱧ ᱟᱠᱚ ᱛᱟᱦᱮᱸᱫ ᱾ ᱑᱘᱐᱐ ᱥᱟᱞ ᱠᱚᱛᱮ ᱫᱚ ᱱᱩᱭ ᱯᱤᱨᱚ ᱵᱟᱵᱟ ᱟᱭᱢᱟ ᱦᱚᱲ ᱠᱚ‌ᱴᱷᱮᱱ ᱵᱟᱰᱟᱭ ᱧᱟᱢ ᱦᱚᱪᱚ ᱞᱮᱱᱟ ᱾ ᱟᱨ ᱟᱭᱢᱟ ᱦᱚᱲ ᱠᱚ ᱵᱚᱝᱜᱟ ᱵᱩᱨᱩ ᱟᱭ ᱠᱟᱱ ᱛᱟᱦᱮᱸᱫ ᱾ ᱑᱙᱕᱒ ᱨᱮ ᱯᱩᱭᱞᱩ ᱫᱷᱟᱣ ᱫᱷᱟᱢᱱᱚᱜᱚᱨ ᱵᱟᱵᱟ ᱦᱚᱡᱽᱨᱚᱛ ᱢᱚᱣᱩᱞᱟᱱᱟ ᱢᱚᱦᱚᱢᱢᱚᱫᱽ ᱦᱚᱵᱤᱵᱩᱨ ᱨᱮᱦᱢᱟᱱᱻᱟᱜ ᱯᱟᱨᱟᱵᱽ ᱠᱚ ᱢᱟᱱᱟᱣ ᱠᱮᱭᱟ ᱩᱨᱩᱥ ᱾ ᱱᱚᱶᱟ ᱫᱚ ᱢᱤᱫ ᱟᱨᱚᱵᱤᱠ ᱟᱹᱲᱟᱹ ᱠᱟᱱᱟ ᱾ ᱱᱚᱶᱟ ᱟᱹᱲᱟᱹ ᱨᱮᱭᱟᱜ ᱢᱮᱱᱮᱛ ᱫᱚ ᱵᱚᱝᱜᱟ ᱵᱩᱨᱩ ᱠᱟᱱᱟ ᱾ ᱵᱚᱪᱷᱚᱨ ᱨᱮ ᱢᱤᱫ ᱢᱟᱦᱟᱸ ᱴᱷᱟᱣᱠᱟ ᱠᱟᱛᱮ ᱦᱤᱱᱫᱩ ᱠᱚ ᱥᱟᱶ ᱱᱚᱶᱟ ᱯᱟᱨᱟᱵᱽ ᱠᱚ ᱢᱟᱱᱟᱣ ᱛᱟᱦᱮᱸᱫ ᱾ ᱑᱙᱕᱒ ᱨᱮ ᱥᱩᱱᱦᱚᱴ ᱨᱮ ᱱᱚᱶᱟ ᱯᱩᱭᱞᱩ ᱫᱷᱟᱣ ᱞᱮᱠᱟᱛᱮ ᱢᱟᱱᱟᱣ ᱮᱦᱚᱵ ᱞᱮᱱᱟ ᱾ ᱧᱩᱛᱩᱢ ᱟᱱ ᱠᱚᱵᱤᱨᱟᱡᱽ ᱞᱚᱢᱵᱳᱫᱚᱨ ᱫᱟᱥ ᱱᱚᱶᱟ ᱨᱤᱱᱤᱡ ᱠᱟᱹᱨᱤᱜᱚᱞ ᱛᱟᱦᱮᱸ ᱞᱮᱱᱟᱭ ᱾ ᱱᱚᱶᱟ ᱵᱟᱹᱜᱤ ᱠᱟᱛᱮ ᱢᱚᱦᱮᱸᱫᱽᱨᱚ ᱫᱟᱥ,ᱥᱤᱵᱚ ᱯᱚᱨᱤᱰᱟ,ᱠᱚᱡᱤ ᱢᱚᱦᱚᱢᱢᱚᱫᱽ ᱮᱢᱟᱱ ᱠᱚ ᱜᱚᱜᱽᱲᱚ ᱞᱮᱠᱟᱛᱮ ᱠᱚ ᱥᱮᱞᱮᱫ ᱞᱮᱱᱟ ᱾ ᱑᱙᱗᱐ ᱠᱷᱚᱱᱟᱜ ᱱᱚᱶᱟ ᱢᱤᱫ ᱥᱮᱨᱢᱟ ᱨᱮ ᱯᱮ ᱢᱟᱦᱟᱸ ᱞᱮᱠᱟ ᱠᱚ ᱴᱟᱱᱟᱣᱻᱫᱟ ᱾ ᱯᱩᱭᱞᱩ ᱦᱤᱞᱚᱜ ᱵᱩᱰᱷᱟᱵᱚᱲᱚᱝᱜᱚ ᱜᱟᱰᱟ ᱠᱷᱚᱱ ᱔᱕ ᱪᱩᱠᱟᱜ ᱫᱟᱜ ᱟᱜᱩ ᱠᱟᱛᱮ ᱪᱚᱱᱫᱚᱱ ᱢᱮᱥᱟ ᱯᱤᱨᱚ ᱵᱟᱵᱟᱻᱟᱜ ᱴᱷᱟᱶ ᱠᱚ ᱟᱹᱨᱩᱵᱽᱻᱟ ᱾ ᱱᱚᱶᱟ ᱫᱚ ᱜᱳᱥᱟᱞ ᱛᱳᱯᱩ ᱠᱚ ᱧᱩᱛᱩᱢᱟᱜ ᱠᱟᱱᱟ ᱾ ᱥᱟᱹᱨᱫᱤ ᱢᱟᱦᱟᱸ ᱦᱤᱞᱚᱜ ᱫᱚ ᱠᱷᱟᱹᱡᱟᱹᱲᱤ ᱠᱚ ᱵᱟᱝᱜᱟ ᱭᱟ ᱟᱨ ᱡᱟᱹᱨᱩᱢ ᱢᱟᱦᱟᱸ ᱦᱤᱞᱚᱜ ᱫᱚ ᱞᱚᱝᱜᱚᱨ ᱟᱨ ᱵᱟᱝ ᱵᱷᱳᱡᱤ ᱦᱩᱭᱩᱜᱻᱟ ᱾ ᱟᱫᱚᱣᱟ ᱪᱟᱣᱞᱮ ᱨᱮᱭᱟᱜ ᱵᱤᱱ ᱟᱸᱭᱥᱚ ᱛᱮ ᱵᱤᱨᱤᱭᱟᱱᱤ ᱠᱚ ᱛᱮᱭᱟᱨᱻᱟ ᱾ ᱱᱚᱶᱟ ᱫᱚ ᱵᱟᱱᱟᱨ ᱦᱤᱱᱫᱩ ᱟᱨ ᱢᱩᱥᱚᱞᱢᱟᱱ ᱦᱚᱸ ᱠᱚ ᱡᱚᱢᱻᱟ ᱾

 ᱦᱚᱲ ᱠᱚᱣᱟᱜ ᱯᱟ.ᱛᱭᱟ.ᱣ 
ᱯᱷᱚᱠᱤᱨᱢᱳᱦᱚᱱ ᱥᱮᱱᱟᱯᱚᱛᱩᱻᱟᱜ ᱧᱩᱛᱩᱢ ᱫᱚ ᱥᱮᱫᱟᱭ ᱵᱽᱨᱚᱡᱚᱢᱳᱦᱚᱱ ᱥᱮᱱᱟᱯᱚᱛᱤ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱯᱤᱨᱚ ᱥᱮ ᱯᱷᱚᱠᱤᱨᱻᱟᱜ ᱧᱩᱛᱩᱢ ᱤᱫᱤ ᱠᱟᱛᱮ ᱡᱚᱠᱷᱚᱱ ᱠᱚ ᱯᱷᱚᱠᱤᱨᱢᱳᱦᱚᱱ ᱧᱩᱛᱩᱢ ᱟᱹᱨᱩ ᱠᱮᱫᱮᱭᱟ, ᱛᱚᱵᱮ ᱮᱱᱟᱝ ᱱᱩᱭᱟᱜ ᱦᱚᱲᱢᱚ ᱩᱰᱷᱟᱣ ᱠᱟᱱᱟ ।

ᱥᱟ.ᱠᱷᱭᱟ.ᱛ